

**Қазақстан Республикасының кейбір заңнамалық актілеріне аумақтық қорғаныс мәселелері бойынша өзгерістер мен толықтырулар енгізу туралы**

Қазақстан Республикасының Заңы 2025 жылғы 30 маусымдағы № 202-VIII ҚРЗ

      ЗҚАИ-ның ескертпесі!

      Осы Заңның қолданысқа енгізілу тәртібін 2-б. қараңыз.

      1-бап. Қазақстан Республикасының мына заңнамалық актілеріне өзгерістер мен толықтырулар енгізілсін:

      1. 2015 жылғы 29 қазандағы Қазақстан Республикасының Кәсіпкерлік кодексіне:

      1) 129-баптың 12-тармағының 8) тармақшасындағы "бақылау салаларындағы қатынастарға қолданылмайды." деген сөздер "бақылау;" деген сөзбен ауыстырылып, мынадай мазмұндағы 9) тармақшамен толықтырылсын:

      "9) аумақтық қорғаныс саласындағы мемлекеттік бақылау салаларындағы қатынастарға қолданылмайды.";

      2) 138-баптың 119) тармақшасындағы "сақталуына жүзеге асырылады." деген сөздер "сақталуына;" деген сөзбен ауыстырылып, мынадай мазмұндағы 120) тармақшамен толықтырылсын:

      "120) Қазақстан Республикасының аумақтық қорғаныс саласындағы заңнамасының сақталуына жүзеге асырылады.".

      2. 2025 жылғы 15 наурыздағы Қазақстан Республикасының Бюджет кодексіне:

      1) 31-баптың 1-тармағы 2) тармақшасының екінші абзацында:

      "қызметтік үй-жайлармен," деген сөздерден кейін "ғимараттармен, құрылысжайлармен," деген сөздермен толықтырылсын;

      "аумақтық әскерлерді арнаулы өрістетуді жүргізу кезінде соғыс уақытының штаттық қажеттілік нормаларына сәйкес материалдық-техникалық құралдар запастарын жасауды" деген сөздер "соғыс уақытының штаттық қажеттілік нормаларына сәйкес материалдық-техникалық құралдар запастарын жасауды, Қазақстан Республикасы Қарулы Күштерінің аумақтық әскерлерін арнайы өрістетуді жүргізуді" деген сөздермен ауыстырылсын;

      орыс тіліндегі мәтінге түзету енгізілді, қазақ тіліндегі мәтін өзгермейді;

      "аумақтық қорғаныс бөлімшелерінің" деген сөздер "Қазақстан Республикасы Қарулы Күштерінің аумақтық әскерлері бөлімшелерінің" деген сөздермен ауыстырылсын;

      "жиындар" деген сөз "әскери жиындар" деген сөздермен ауыстырылсын;

      2) 32-баптың 1-тармағы 2) тармақшасының екінші абзацында:

      "қызметтік үй-жайлармен," деген сөздерден кейін "ғимараттармен, құрылысжайлармен," деген сөздермен толықтырылсын;

      "аумақтық әскерлерді арнаулы өрістетуді жүргізу кезінде соғыс уақытының штаттық қажеттілік нормаларына сәйкес материалдық-техникалық құралдар запастарын жасауды" деген сөздер "соғыс уақытының штаттық қажеттілік нормаларына сәйкес материалдық-техникалық құралдар запастарын жасауды, Қазақстан Республикасы Қарулы Күштерінің аумақтық әскерлерін арнайы өрістетуді жүргізуді" деген сөздермен ауыстырылсын;

      орыс тіліндегі мәтінге түзету енгізілді, қазақ тіліндегі мәтін өзгермейді;

      "аумақтық қорғаныс бөлімшелерінің" деген сөздер "Қазақстан Республикасы Қарулы Күштерінің аумақтық әскерлері бөлімшелерінің" деген сөздермен ауыстырылсын;

      "жиындар" деген сөз "әскери жиындар" деген сөздермен ауыстырылсын.

      3. "Қазақстан Республикасындағы көлік туралы" 1994 жылғы 21 қыркүйектегі Қазақстан Республикасының Заңына:

      1) 6-баптың екінші бөлігі мынадай мазмұндағы үшінші абзацпен толықтырылсын:

      "қатынас жолдарын техникалық жабуды ұйымдастыру;";

      2) 11-баптың бірінші бөлігінің он екінші абзацындағы "жасауға міндетті." деген сөздер "жасауға;" деген сөзбен ауыстырылып, мынадай мазмұндағы он үшінші абзацпен толықтырылсын:

      "-әскери жолаушылар тасымалын орындау мақсатында, көлік түрлеріне ақысы нақты пайдаланылғаны үшін алынатын броньға қойылған орындар бөлуге міндетті.";

      3) мынадай мазмұндағы 23-1-баппен толықтырылсын:

      "23-1-бап. Қатынас жолдарын техникалық жабу

      1. Қатынас жолдарын техникалық жабу Қазақстан Республикасының Үкіметі айқындайтын тәртіппен орындалады.

      2. Қазақстан Республикасының ұлттық қауіпсіздігіне қатер төндіретін жағдайларды жою мақсатында мемлекеттік органдар Қазақстан Республикасының заңнамасында белгіленген құзыреттері шегінде қатынас жолдарын техникалық жабу мәселелері бойынша нормативтік құқықтық актілер қабылдайды.

      3. Осы баптың 5-тармағында көрсетілген көлік инфрақұрылымы объектілерін меншік құқығында немесе өзге де заңды негізде иеленетін мемлекеттік органдар немесе тұлғалар құзыреттері шегінде қатынас жолдарын техникалық жабуды жоспарлауға, қамтамасыз етуге және жүргізуге міндетті. Бұл ретте қатынас жолдарын техникалық жабуды қаржыландыру жұмылдыру дайындығын, жұмылдыру органдарын және жұмылдыруды қаржыландыру үшін Қазақстан Республикасының жұмылдыру дайындығы және жұмылдыру саласындағы заңнамасында айқындалатын тәртіппен жүзеге асырылады.

      4. Уәкілетті мемлекеттік орган сәулет, қала құрылысы және құрылыс істері жөніндегі уәкілетті органмен бірлесіп, бейбіт уақытта және соғыс уақытында көлік инфрақұрылымы объектілерін салу және қалпына келтіру үшін техникалық құжаттаманы, жобалау құжаттамасын, негіздеуші материалдарды және қажетті материалдарды жинақтауды қамтамасыз етеді.

      5. Магистральдық жолдар, халықаралық, республикалық және облыстық маңызы бар автомобиль жолдары, оларда орналасқан көпірлер мен тоннельдер, теміржол тораптары, кеме қатынасы үшін пайдаланылатын порттар, гидротехникалық құрылысжайлар мен су шаруашылығы құрылысжайлары және ішкі су жолдарында орналасқан шлюздер, әуеайлақтар, магистральдық құбыржол техникалық жабуға жатады.

      Ескертпе:

      1) жұмыс істеуін қамтамасыз ету және қирап-бұзылғанынан кейін тез қалпына келтіру мақсатында қатынас жолдарында бейбіт уақытта және соғыс уақытында жүргізілетін арнаулы іс-шаралар кешені техникалық жабу деп түсініледі;

      2) көлік құралдарын (әуе кемелерін) қабылдау мен жөнелтуді, жөнелту пункті мен межелі пункт арасында адамдар мен жүктердің өтуін қамтамасыз ететін жолдар (автомобиль жолдары, теміржолдар мен су жолдары, әуе трассалары), құрылысжайлар мен олардағы құрылғылар қатынас жолдары деп түсініледі;

      3) сұрыптау, жүк және жолаушылар станцияларының техникалық құрылысжайлары мен құрылғылары, станциялар арасындағы жалғайтын жолдар, айналма жолдар, жолаушыларға арналған станциялық құрылысжайлар, деполар, теміржол құрамын жөндеуге және жарақтауға арналған техникалық станциялар кешенін білдіретін бірнеше теміржол желісі тоғысқан пункт теміржол тораптары деп түсініледі.".

      4. "Қазақстан Республикасының ұлттық қауіпсіздік органдары туралы" 1995 жылғы 21 желтоқсандағы Қазақстан Республикасының Заңына:

      12-бап мынадай мазмұндағы 8-1) тармақшамен толықтырылсын:

      "8-1) "Қазақстан Республикасының аумақтық қорғанысы туралы" Қазақстан Республикасының Заңына сәйкес Қазақстан Республикасы аумақтық қорғанысының міндеттерін орындауға қатысуға;".

      5. "Жұмылдыру дайындығы мен жұмылдыру туралы" 1997 жылғы 16 маусымдағы Қазақстан Республикасының Заңына:

      1) 2-баптың екінші бөлігі мынадай редакцияда жазылсын:

      "Қазақстан Республикасы ратификациялаған халықаралық шарттар осы Заңнан басым болады. Қазақстан Республикасы қатысушысы болып табылатын халықаралық шарттардың Қазақстан Республикасының аумағында қолданылу тәртібі мен талаптары Қазақстан Республикасының заңнамасында айқындалады.";

      2) 4-баптың 20) тармақшасындағы "аумақтық қорғанысты" деген сөздер "Қазақстан Республикасының аумақтық қорғанысын" деген сөздермен ауыстырылсын;

      3) 7-баптың 14) тармақшасындағы "аумақтық қорғанысты" деген сөздер "Қазақстан Республикасының аумақтық қорғанысын" деген сөздермен ауыстырылсын;

      4) 8-1-баптың 1) тармақшасындағы "аумақтық әскерлердің" деген сөздер "Қарулы Күштердің аумақтық әскерлерінің" деген сөздермен ауыстырылсын.

      6. "Қазақстан Республикасындағы жергілікті мемлекеттік басқару және өзін-өзі басқару туралы" 2001 жылғы 23 қаңтардағы Қазақстан Республикасының Заңына:

      29-баптың 1-тармағының 11) тармақшасы мынадай редакцияда жазылсын:

      "11) өз құзыреті шегінде Қазақстан Республикасының қорғаныс және Қарулы Күштер туралы, Қазақстан Республикасының аумақтық қорғанысы, Қазақстан Республикасы азаматтарының әскери қызмет өткеруі салаларындағы, жұмылдыру дайындығы мен жұмылдыру саласындағы, сондай-ақ азаматтық қорғау туралы заңнамасының орындалуын ұйымдастырады және қамтамасыз етеді;".

      7. "Қазақстан Республикасындағы сәулет, қала құрылысы және құрылыс қызметі туралы" 2001 жылғы 16 шілдедегі Қазақстан Республикасының Заңына:

      1) 1-баптың 5-1) тармақшасындағы "аумақтың көліктік жүйесін" деген сөздер "аумақты жедел жабдықтауды және қатынас жолдарын техникалық жабуды ескере отырып, аумақтың көліктік жүйесін" деген сөздермен ауыстырылсын;

      2) 9-1-баптың 6-тармағының екінші абзацы "баға беріледі" деген сөздерден кейін ", Қазақстан Республикасы Қорғаныс министрлігінің ұсыныстары сұратылады" деген сөздермен толықтырылсын;

      3) 60-бап мынадай мазмұндағы 4-1-тармақпен толықтырылсын:

      "4-1. "Қазақстан Республикасындағы көлік туралы" Қазақстан Республикасы Заңының 23-1-бабының 5-тармағында көрсетілген көлік инфрақұрылымы объектілерін салу, кеңейту, реконструкциялау, жаңғырту, консервациялау және кейіннен кәдеге жарату Қазақстан Республикасының Қорғаныс министрлігімен келісілген жобалауға арналған тапсырма мен жобалау құжаттамасы бойынша жүзеге асырылады.".

      8. "Төтенше жағдай туралы" 2003 жылғы 8 ақпандағы Қазақстан Республикасының Заңына:

      16-баптың 1-тармағы бірінші бөлігінің 1-1) тармақшасы мынадай редакцияда жазылсын:

      "1-1) Қазақстан Республикасы Қарулы Күштерінің аумақтық әскерлерін қолдану;".

      9. "Соғыс жағдайы туралы" 2003 жылғы 5 наурыздағы Қазақстан Республикасының Заңына:

      1) 3-бап мынадай редакцияда жазылсын:

      "3-бап. Қазақстан Республикасының соғыс жағдайы туралы заңнамасы

      1. Қазақстан Республикасының соғыс жағдайы туралы заңнамасы Қазақстан Республикасының Конституциясына негізделеді және осы Заңнан және Қазақстан Республикасының өзге де нормативтік құқықтық актілерінен тұрады.

      2. Қазақстан Республикасы ратификациялаған халықаралық шарттар осы Заңнан басым болады. Қазақстан Республикасы қатысушысы болып табылатын халықаралық шарттардың Қазақстан Республикасының аумағында қолданылу тәртібі мен талаптары Қазақстан Республикасының заңнамасында айқындалады.";

      2) 5-баптың 5-тармағындағы "азаматтық және аумақтық қорғаныс шаралары" деген сөздер "Қазақстан Республикасының азаматтық қорғанысы мен аумақтық қорғанысы іс-шаралары" деген сөздермен ауыстырылсын;

      3) 6-баптың 1-тармағының 4) тармақшасындағы "азаматтық және аумақтық қорғаныс" деген сөздер "Қазақстан Республикасының азаматтық қорғанысы мен аумақтық қорғанысы" деген сөздермен ауыстырылсын;

      4) 10-баптың 1-тармағының 7) тармақшасы мынадай редакцияда жазылсын:

      "7) Қазақстан Республикасының заңдарына сәйкес Қазақстан Республикасының азаматтық қорғанысы мен аумақтық қорғанысына басшылық жасайды, жергілікті атқарушы органдарға Қазақстан Республикасының азаматтық қорғанысы, аумақтық қорғанысы іс-шараларын жүргізу, сондай-ақ Қазақстан Республикасының қорғанысы мүддесінде аумақты жедел жабдықтау жөніндегі тапсырмаларды белгілейді;".

      10. "Қазақстан Республикасының қорғанысы және Қарулы Күштері туралы" 2005 жылғы 7 қаңтардағы Қазақстан Республикасының Заңына:

      1) 1-бапта:

      5), 6), 6-1) және 7) тармақшалар алып тасталсын;

      мынадай мазмұндағы 10-1) және 20-1) тармақшалармен толықтырылсын:

      "10-1) әскери қатынастар органдары – Қазақстан Республикасы Қарулы Күштерінің құрамына кіретін, әскери тасымалдарды жоспарлауды және ұйымдастыруды, әскери тасымалдарды орындау үшін теміржол, теңіз, ішкі су және әуе көлігінің дайындығын бақылауды, сондай-ақ Қазақстан Республикасының заңдарына сәйкес міндеттерді орындауды жүзеге асыратын әскери бөлімшелер;";

      "20-1) Қазақстан Республикасы Қарулы Күштерінің аумақтық əскерлерін арнайы өрістету – төтенше жағдай режимін енгізу жəне қамтамасыз ету, табиғи жəне техногендік сипаттағы төтенше жағдайларды жəне олардың салдарын жою кезінде жəне Қазақстан Республикасының Президенті айқындайтын өзге де жағдайларда іс-шараларды орындау жөніндегі арнаулы əскери жиындарға əскери міндеттілерді шақыру жолымен Қазақстан Республикасы Қарулы Күштері аумақтық əскерлерінің əскери бөлімдері мен бөлімшелерін жасақтау;";

      32) тармақшадағы "Қарулы Күштердің, аумақтық қорғаныстың" деген сөздер "Қазақстан Республикасы Қарулы Күштерінің, аумақтық қорғанысының" деген сөздермен ауыстырылсын;

      2) 2-баптың 2-тармағы мынадай редакцияда жазылсын:

      "2. Қазақстан Республикасы ратификациялаған халықаралық шарттар осы Заңнан басым болады. Қазақстан Республикасы қатысушысы болып табылатын халықаралық шарттардың Қазақстан Республикасының аумағында қолданылу тәртібі мен талаптары Қазақстан Республикасының заңнамасында айқындалады.";

      3) 4-баптың 1-тармағының 10) тармақшасындағы "азаматтық және аумақтық қорғаныс" деген сөздер "Қазақстан Республикасының азаматтық қорғанысы мен аумақтық қорғанысы" деген сөздермен ауыстырылсын;

      4) 5-баптың 2-тармағының 11) тармақшасындағы "арнаулы жиындарға" деген сөздер "арнаулы әскери жиындарға" деген сөздермен ауыстырылсын;

      5) 7-баптың бірінші бөлігінің 17) тармақшасы мынадай редакцияда жазылсын:

      "17) Қазақстан Республикасының заңдарына сәйкес Қазақстан Республикасының азаматтық қорғанысы мен аумақтық қорғанысын жоспарлауды және оларға басшылық жасауды жүзеге асырады;";

      6) 8-бапта:

      1) тармақшадағы "аумақтық қорғаныс" деген сөздер "Қазақстан Республикасының аумақтық қорғанысы" деген сөздермен ауыстырылсын;

      4) тармақша мынадай редакцияда жазылсын:

      "4) арнаулы құралымдар құрады және оларды материалдық-техникалық құралдармен қамтамасыз етеді, сондай-ақ ведомстволық бағынысты объектілер болған кезде олардың инженерлік-техникалық нығайтылуы және диверсияға қарсы қауіпсіздігі жөніндегі іс-шараларды жүргізеді;";

      мынадай мазмұндағы 6-1) тармақшамен толықтырылсын:

      "6-1) қатынас жолдарын техникалық жабуды және аумақты жедел жабдықтауды қамтамасыз етеді;";

      7) 9-бапта:

      6) тармақшадағы "азаматтық және аумақтық қорғаныс жөнiндегі іс-шараларды" деген сөздер "Қазақстан Республикасының азаматтық қорғанысы мен аумақтық қорғанысы іс-шараларын" деген сөздермен ауыстырылсын;

      6-1), 6-2), 6-3), 7) және 7-1) тармақшалар алып тасталсын;

      мынадай мазмұндағы 7-2) және 7-3) тармақшалармен толықтырылсын:

      "7-2) мүдделі мемлекеттік органдармен және ұйымдармен бірлесіп, соғыс жағдайы кезеңінде және соғыс уақытында мүліктің бүлінуі (жойылуы) кезінде залалды айқындау жөніндегі комиссияны құрады;

      7-3) қатынас жолдарын техникалық жабуды және аумақты жедел жабдықтауды қамтамасыз етеді;";

      8) 10-баптың 2-тармағының 2) тармақшасындағы "азаматтық және аумақтық қорғаныс жөнiндегі iс-шараларға" деген сөздер "Қазақстан Республикасының азаматтық қорғанысы мен аумақтық қорғанысы iс-шараларына" деген сөздермен ауыстырылсын;

      9) 11-бапта:

      1) тармақшадағы "азаматтық және аумақтық қорғаныс жөнiндегi iс-шараларды" деген сөздер "Қазақстан Республикасының азаматтық қорғанысы мен аумақтық қорғанысы iс-шараларын" деген сөздермен ауыстырылсын;

      6) тармақша мынадай редакцияда жазылсын:

      "6) арнаулы құралымдар құрады және оларды материалдық-техникалық құралдармен қамтамасыз етеді, сондай-ақ ведомстволық бағынысты объектілер болған кезде олардың инженерлік-техникалық нығайтылуы және диверсияға қарсы қауіпсіздігі жөніндегі іс-шараларды жүргізеді.";

      10) 18-бап мынадай мазмұндағы 5-тармақпен толықтырылсын:

      "5. Төтенше жағдай режимін енгізу және қамтамасыз ету, сондай-ақ табиғи және техногендік сипаттағы төтенше жағдайларды және олардың салдарын жою мақсатында және Қазақстан Республикасының Президенті айқындайтын өзге де жағдайларда Қарулы Күштердің аумақтық әскерлерін арнайы өрістету жүзеге асырылуы мүмкін.";

      11) 22-бапта:

      1-тармақтағы "аумақтық қорғаныс" деген сөздер "Қазақстан Республикасының аумақтық қорғанысы" деген сөздермен ауыстырылсын;

      2-тармақта:

      15) және 15-1) тармақшалар алып тасталсын;

      мынадай мазмұндағы 16-3) және 16-4) тармақшалармен толықтырылсын:

      "16-3) қатынас жолдарына әскери-техникалық талаптарды белгілейді;

      16-4) көлік саласындағы мемлекеттік саясатты іске асыруды жүзеге асыратын орталық атқарушы органмен бірлесіп, Қорғаныс министрлігі пайдаланатын кірме жолдарды пайдалану, оларға қызмет көрсету, күтіп-ұстау, жөндеу және олардың құрылысын жоспарлау қағидаларын әзірлейді және бекітеді;";

      26-5) тармақша мынадай редакцияда жазылсын:

      "26-5) облыстың, республикалық маңызы бар қаланың, астананың жергілікті атқарушы органдарымен өзара іс-қимыл жасай отырып, Қарулы Күштердің аумақтық әскерлеріне басшылық жасауды жүзеге асырады;";

      мынадай мазмұндағы 26-32), 26-33) және 26-34) тармақшалармен толықтырылсын:

      "26-32) әскери қатынастар органдары туралы ережені әзірлейді және бекітеді;

      26-33) әскери қатынастар органдарының қызметін ұйымдастырады;

      26-34) әскери-техникалық талаптарды сақтау бөлігінде "Қазақстан Республикасындағы көлік туралы" Қазақстан Республикасы Заңының 23-1-бабы 5-тармағында көрсетілген көлік инфрақұрылымы объектілерін салу, кеңейту, реконструкциялау, жаңғырту, консервациялау және кейіннен кәдеге жарату үшін жобалауға арналған тапсырманы және жобалау құжаттамасын келіседі;";

      12) 23-баптың 1-тармағының 8) тармақшасы алып тасталсын;

      13) 6-тараудың тақырыбындағы "Аумақтық қорғаныс" деген сөздер "Қазақстан Республикасының аумақтық қорғанысы" деген сөздермен ауыстырылсын;

      14) 31-бап мынадай редакцияда жазылсын:

      "31-бап. Қазақстан Республикасының аумақтық қорғанысы

      1. Қазақстан Республикасының аумақтық қорғанысы Қазақстан Республикасының халқын, аумақтық қорғаныс объектілерін және аумағын жұмылдыру, соғыс жағдайы кезеңінде және соғыс уақытында қарсыластың әрекеттерінен қорғау мақсатында ұйымдастырылады.

      2. Қазақстан Республикасы аумақтық қорғанысының міндеттері мен іс-шаралары Қазақстан Республикасының заңдарында айқындалады.".

      11. "Әскери қызмет және әскери қызметшілердің мәртебесі туралы" 2012 жылғы 16 ақпандағы Қазақстан Республикасының Заңына:

      1) 26-баптың 2-тармағы бірінші бөлігінің 11) тармақшасындағы "жасалған жағдайларда жүргізіледі." деген сөздер "жасалған;" деген сөзбен ауыстырылып, мынадай мазмұндағы 12) тармақшамен толықтырылсын:

      "12) көлік құралын алкогольдік және (немесе) есірткілік және (немесе) уытқұмарлық масаң күйде басқарған жағдайларда жүргізіледі.";

      2) 33-бапта:

      1) тармақшаның екінші абзацындағы "аумақтық әскерлердің" деген сөздер "Қарулы Күштердің аумақтық әскерлерінің" деген сөздермен ауыстырылсын;

      2) тармақшада:

      "аумақтық әскерлердің" деген сөздер "Қарулы Күштердің аумақтық әскерлерінің" деген сөздермен ауыстырылсын;

      "аумақтық қорғаныс" деген сөздер "Қазақстан Республикасы аумақтық қорғанысының" деген сөздермен ауыстырылсын;

      3) 36-баптың 3-тармағындағы "арнаулы жиындардан" деген сөздер "арнаулы әскери жиындардан" деген сөздермен ауыстырылсын;

      4) 43-баптың 5-тармағындағы "Арнайы жиындар" деген сөздер "Арнаулы әскери жиындар" деген сөздермен ауыстырылсын.

      12. "Қазақстан Республикасының Мемлекеттік шекарасы туралы" 2013 жылғы 16 қаңтардағы Қазақстан Республикасының Заңына:

      1) 19-бап мынадай мазмұндағы 4-1-тармақпен толықтырылсын:

      "4-1. Әскери тасымалдарды ұйымдастыру үшін әскери қатынастар органдарының әскери қызметшілері өткізу пункттеріне орналасады.";

      2) 32-баптың 2-тармағының бірінші абзацы "Шекара қызметі" деген сөздерден кейін ", әскери қатынастар органдары" деген сөздермен толықтырылсын;

      3) 33-баптың 1-тармағы "мемлекеттік кіріс" деген сөздерден кейін ", әскери қатынастар" деген сөздермен толықтырылсын;

      4) 35-баптың 3-тармағы "Шекара қызметінің" деген сөздерден кейін ", әскери қатынастар органдарының" деген сөздермен толықтырылсын.

      13. "Азаматтық қорғау туралы" 2014 жылғы 11 сәуірдегі Қазақстан Республикасының Заңына:

      22-баптың 1-тармағы 2) тармақшасының жетінші абзацындағы "аумақтық қорғаныстың" деген сөздер "Қазақстан Республикасы аумақтық қорғанысының" деген сөздермен ауыстырылсын.

      14. "Қазақстан Республикасының ішкі істер органдары туралы" 2014 жылғы 23 сәуірдегі Қазақстан Республикасының Заңына:

      6-баптың 1-тармағы мынадай мазмұндағы 29-1) тармақшамен толықтырылсын:

      "29-1) "Қазақстан Республикасының аумақтық қорғанысы туралы" Қазақстан Республикасының Заңына сәйкес Қазақстан Республикасының аумақтық қорғанысы міндеттерін орындауға қатысуға;".

      15. "Қазақстан Республикасының Ұлттық ұланы туралы" 2015 жылғы 10 қаңтардағы Қазақстан Республикасының Заңына:

      1) 4-баптың 1-тармағының 6) тармақшасы мынадай редакцияда жазылсын:

      "6) "Қазақстан Республикасының аумақтық қорғанысы туралы" Қазақстан Республикасының Заңына сәйкес Қазақстан Республикасының аумақтық қорғанысы міндеттерін орындауға қатысу;";

      2) 7-баптың 5) тармақшасындағы "аумақтық қорғаныс" деген сөздер "Қазақстан Республикасының аумақтық қорғанысы" деген сөздермен ауыстырылсын.

      16. "Әскери полиция органдары туралы" 2023 жылғы 14 наурыздағы Қазақстан Республикасының Заңына:

      7-баптың 1-тармағының 12) тармақшасындағы "аумақтық қорғаныс" деген сөздер "Қазақстан Республикасының аумақтық қорғанысы" деген сөздермен ауыстырылсын.

      2-бап. Осы Заң алғашқы ресми жарияланған күнінен кейін күнтізбелік алпыс күн өткен соң қолданысқа енгізіледі.

|  |  |
| --- | --- |
|
*Қазақстан Республикасының**Президенті*
 |
*Қ. ТОҚАЕВ*
 |

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК